Ragana
Sumaišyk kortas man šią naktį
Ragana tu!
Širdies plaštakė muša įtužus.
Mylėt žadu!

Paversk užburtų kortų kaladę
Gal laimė kris...
Keturių karalienių keturios meilės,
Bet man kuri?

Tai kaip padalint manąją meilę
Tarp keturių?
Neatspėsi visviena! Žvairaake!
Ragana tu!

Atskleisk visas prie mano kojų,
Gal laimė kris!..
Širdis geriau išburti gali
Iš širdies...

Cvirka Petras
Eilėraščiai